Lav et referat af nedenstående tekst:

Tekst:
Thisted FC spiller i næste sæson i landets næstbedste fodboldrække. Oprykningen til 1. division blev en realitet, da kampen mellem Avarta og Kjellerup søndag eftermiddag sluttede 2-3. Thisted ligger på en suveræn førsteplads i oprykningsspillet, og selv om der stadig resterer fem runder, betyder resultatet fra Avarta-kampen, at thyboerne ikke længere kan indhentes. - Det er helt fantastisk. Målsætningen har hele tiden været oprykning, og det har fungeret perfekt med spillerne og træner-teamet. Vi er meget stolte, siger klubbens bestyrelsesformand Niels Jeppesen til tvmidtvest.dk. Formanden havde lidt håbet på, at oprykningen først kom i hus på torsdag, når thyboerne møder Brønshøj på hjemmebane. Og der bliver heller ikke arrangeret oprykningsfest for spillerne i dag. - Men på torsdag holder vi en kæmpefest for hele egnen. Der bliver masser af aktiviteter hele dagen, og vi regner med 1500 tilskuere. Thisted FC var sidst i 1. division i 2010. - Vi har haft syv magre ord, så nu satser vi på syv fede. Vi har haft en fantastisk sæson. Der er kun scoret tre mål mod os her i foråret, og med enkelte forstærkninger er jeg helt sikker på, at vi nok skal klare os i 1. division.

Referat:
Thyboerne regner med 1500 tilskuere, når oprykningen skal fejres på torsdag i hjemmekampen mod Brønshøj.